﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net Rugăciune către Sfinta Cuvioasă Parascheva Doamne Dumnezeul nostru, Tu, Cel ce ai zis și s a făcut toată făptura, nu întoarce fața Ta de la noi păcătoșii, ca să nu vină asupră-ne mânia cea groaznică și înfricoșătoare a durerilor, care este rodul păcatelor noastre, ce în toată ziua, nenumărate, cu nesocotință le săvârșim Noi suntem păcătoși netrebnici și plini de răutate; iar Tu ești izvorul vieții și al milostivirii Nu ne lăsa, Doamne! Nu trece rugăciunea noastră, a păcătoșilor, nici ne răsplăti nouă după nelegiuirile noastre, ci pentru că nu suntem vrednici a câștiga milostivirea prin sârguința cea de toate zilele, dăruiește-ne-o Tu ca un îndurat mult-Milostiv Doamne, pentru rugăciunile Cuvioasei Maicii noastre Parascheva, dăruiește-ne nouă sănătate și viață ferită de toată răutatea și ne întărește cu Duhul Tău cel stăpânitor, ca din adâncul inimilor, cu bucurie să slăvim preasfânt numele Tău în veci Amin PROGRAMUL LITURGIC ÎN SĂPTĂMÂNA 9 - 15 MARTIE 2015 Luni 9 martie: Liturghia Darurilor mai înainte sfinţite 6 30 PM Miercuri 11 martie: Liturghia Darurilor mai înainte sfinţite 6 30 PM Vineri 13 martie: Liturghia Darurilor mai înainte sfinţite 6 30 PM Sâmbătă 14 martie: Utrenie, Sfânta Liturghie și Parastas 8 30 AM Vecernie 6 30 PM Duminică 15 martie: DUMINICA SFINTEI CRUCI Utrenie și Sfânta Liturghie … 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil ARHIEPISCOPIA ORTODOXA ROMÂNA DIN CELE DOUA AMERICI BISERICA SFÂNTUL NICOLAE EVANGHELIA DIN DUMINICA A DOUA DIN POST n vremea aceea, intrând iar ăşi Iisus în Capernaum, dup ă câteva zile s-a auzit că este în casă Şi îndată s-au adunat aşa de mulţi, încât nu mai era loc nici înaintea uşii, iar Dânsul le grăia cuvântul (lui Dumnezeu) Şi au venit la El, aducând un slăbănog, pe care-l purtau patru oameni Dar, neputând ei din pricina mulţimii să se apropie de El, au desfăcut acoperişul casei unde era Iisus şi, prin spărtură, au coborât patul în care zăcea slăbănogul Iar Iisus, văzând credinţa lor, i-a zis slăbănogului: Fiule, iertate îţi sunt păcatele tale! Şi erau acolo unii dintre cărturari, care şedeau şi cugetau în inimile lor: Pentru ce vorbeşte Acesta astfel? El huleşte Cine poate să ierte păcatele, fără numai singur Dumnezeu? Şi îndată, cunoscând Iisus cu duhul Lui că aşa cugetau ei în sine, a zis lor: De ce cugetaţi acestea în inimile voastre? Ce este mai uşor, a zice slăbănogului: Iertate îţi sunt păcatele, sau a zice: Scoală-te, ia-ţi patul tău şi umblă? Dar ca să ştiţi că putere are Fiul Omului a ierta păcatele pe pământ, a zis slăbănogului: Zic ţie: Scoală-te, ia-ţi patul tău şi mergi la casa ta! Şi s-a ridicat îndată şi, luându-şi patul, a ieşit înaintea tuturor, încât erau toţi uimiţi şi slăveau pe Dumnezeu, zicând: Asemenea lucruri n-am văzut niciodată (Mc 2, 1 - 12) Cinstirea icoanei lui Hristos Starețul Efrem Filotheitul Fiecare părinte duhovnicesc poartă chipul lui Hristos Așadar, potrivit cu supunerea pe care o arată față de părintele duhovnicesc, se supune și lui Hristos Este un păcat înfricoșător faptul de a necinsti cineva o icoană a lui Hristos, a Maicii Domnului sau a Sfinților Socotim că nu este un lucru mai rău ca acesta Icoana închipuiește o persoană dumnezeiască la care noi ne închinăm, o sărutăm, iar închinarea se ridică la acea persoană Închipuirea vie a lui Hristos o poartă părintele duhovnicesc, căruia ucenicul este dator să i se supună și să-l iubească numai și numai pentru dragostea lui Hristos Nu pentru persoana starețului, căci acesta poate să fie un om păcătos, poate fi un osândit, ca și mine, ci pentru dragostea lui Hristos, cum am spus, iar în felul acesta ascultarea se ridică direct la Hristos Și fiindcă dragostea lui Hristos ne-a chemat aici ca să ne nevoim și să ne mântuim sufletul, trebuie cu orice chip să dobândim această virtute de temelie a ascultării, care este izvorul tuturor virtuților în general Căci atunci când cineva va vedea un ucenic bun, cu siguranță că acesta nu va avea numai ascultare, ci în afară de ascultare este împodobit și cu alte multe virtuți și izbânzi Fragment din cartea Povețe părintești – Starețul Efrem Filotheitul, Editura Evanghelismos – 2015 POSTUL DEMONIC Exista un post binecuvantat si unul demonic Postul care este tinut cu slava desarta, mandrie si egoism, este diavolesc Sfantul Grigorie Palama spune ca postul care nu este tinut intr-o atmosfera duhovniceasca, care include cainta, frangerea inimii si asa mai departe, "isi are mai degraba inraurirea cu ingerii cazuti" Stim ca si demonii postesc, adica, ei nu mananca absolut nimic, ei postesc permanent, dar, intrucat ii urasc pe oameni si sunt plini de slava desarta, care este o stare necurata, aceasta nu le aduce nimic bun Acelasi lucru se intampla si cu cei care pastreaza in mod formal ordinea exterioara a postului, dar il desprind de continutul sau duhovnicesc Adevaratul post nu trebuie tinut cu slava desarta Nu il tinem de ochi lumii Daca ne intereseaza doar acest lucru, spune Sfantul Grigorie, "putem duce osteneala postului si a rugaciunii, dar suntem lipsiti de roade" E un lucru teribil ca sa ne supunem atator osteneli si totusi sa pierdem roadele, intrucat toate acestea nu s-au facut dupa voia lui Dumnezeu Sfantul vorbeste cu tarie despre acest lucru El spune ca postul si rugaciunea trebuie sa se faca ca si cum ne- am afla in prezenta lui Dumnezeu, adica, postul nu trebuie sa-si piarda caracterul sau personal Trebuie sa stim ca "nici postul, nici slavosloviile, nici rugaciunile nu ne pot mantui prin ele insele, ci lucrul care ne mantuieste este ca toate acestea sa fie facute cu frica de Dumnezeu Ochiul lui Dumnezeu care ne vede, ne sfinteste" De fapt, nu faptele exterioare in sine sunt cele care ne sfintesc, ci Harul lui Dumnezeu care isi indreapta atentia spre cei ce ii fac Voia Sa De aceea, cand ne supunem tuturor acestor osteneli, mintea noastra trebuie indreptata catre Dumnezeu, cerandu-i ajutorul si protectia Postul ne ajuta sa ne vindecam sufletele, este un mod de viata, dar si o cale catre imparatia lui Dumnezeu De aceea, Sfantul Grigorie Palama spune ca nu numai in anumite zile trebuie sa postim, ci intreaga noastra viata, deoarece hrana poate fi permanent cu masura El spune ca toti crestinii si cei ce asteapta a doua venire infricosatoare a lui Hristos "trebuie sa se infraneze si sa posteasca intreaga viata" Aceasta ne arata si valoarea, dar si necesitatea postului, deoarece Domnul ne vindeca prin post De aceea Sfantul Grigorie ne indeamna: "Va rog sa nu incetati a-L implora prin post, lacrimi, rugaciuni si cereri adresate Lui in toate felurile posibile, pana cand Se va milostivi si ne va vindeca" Prin post, lacrimi si rugaciuni noi apelam la Hristos sa vina si sa ne vindece Postul este o metoda a tratamentului Bisericii, iar noi trebuie sa-l privim ca atare Felul in care Sfantul Grigorie Palama se exprima, precum si continutul invataturilor sale, ne indica modul in care trebuie sa ne traim viata Sfantul Grigorie este un teolog traditional, facand parte din Traditia Sfintilor Parinti El dezvolta tema postului dintr-o perspectiva eclesiastica El uneste postul cu infranarea, asa precum leaga lipsa de infranare cu cantarile indecente si distractiile diabolice El nu ezita sa condamne practicile si manifestarile urate ale vremii sale Acesta este un lucru surprinzator, deoarece in vremurile noastre noi incercam sa modificam chiar si modul de gandire al Parintilor, schimband termenii folositi de Parinti, cu alti termeni moderni care vor sa infrumuseteze lucrurile, dar, de fapt, le denatureaza Citim diferite analize facute de "teologi" contemporani si nu le intelegem sensul Aceasta se intampla nu din cauza lipsei noastre de intelegere, ci din cauza neclaritatii lor Probabil ca incercand sa faca o buna impresie, creeaza, de fapt, confuzii, sau ascund intelesul a ceea ce este afirmat Dar, asa ceva nu veti intalni in invataturile patristice Chiar si in probleme teologice, Sfintii Parinti sunt atenti, expresivi si purtatori de adevar IPS Mitropolit Hierotheos Vlachos